CREACIÓN DA XUNTA DE GOBERNO LOCAL, DELEGACIÓN DE COMPETENCIAS E NOMEAMENTO DE TENENTES DE ALCALDE
ADMINISTRACIÓN LOCAL — Municipal — Pazos de Borbén (Outros documentos, notificacións e informacións públicas, 27/07/2015)

PRIMEIRO.—O sr. alcalde ditou o 25/06/2015 a seguinte resolución: “NOMEAMENTO DE TENENTES DE ALCALDE E MEMBROS DA XUNTA DE GOBERNO LOCAL.—De conformidade co disposto no artigo 46.1 do ROF, e no uso das atribucións do meu cargo resolvo: 1º.—Nomear como Tenentes de Alcalde ós seguintes concelleiros: Ós tenentes de alcalde, corresponderalle substituír a esta Alcaldía na totalidade das súas funcións e por orde do seu nomeamento, nos casos de ausencia, enfermidade ou impedimento que lle imposibilite para o exercicio das súas atribucións.2º.—Nomear como membros da Xunta de Goberno Local ós tenentes de alcalde citados anteriormente.3º.—Da presente resolución, darase coñecemento ó Pleno da Corporación na primeira sesión que celebre, notificándolla ós designados, e publicarase no Boletín Oficial da Provincia, sen prexuízo da súa efectividade dende o día seguinte da presente resolución.” SEGUNDO.—O sr. alcalde ditou o 25/06/2015 a seguinte resolución: Esta Alcaldía ten atribuída por Lei, a facultade de delegar determinadas competencias, conforme o artigo 21.3, da LRBL. Razóns de índole técnico, fan conveniente a delegación do exercicio da competencia da xefatura de persoal, en aras do interese público, en canto se axilizarán os procedementos, aumentando o grao de eficacia deste servizo. Polas mesmas razóns, faise necesaria a delegación do exercicio de competencias nas áreas de deporte, xuventude, cultura e asuntos sociais. En consecuencia, examinados entre outros, os artigos 21.3 da LRBL, 61 da LALGA, e 43, 44, 120 e 121 do ROF, en relación co artigo 13 da LRJ-PAC, e no uso das atribucións do meu cargo, 1º.—Delegar no membro da Xunta de Goberno Local e 1º tenente de alcalde Severino Reguera Varela, o exercicio da xefatura de persoal do Concello.2º.—Delegar no concelleiro e 2º tenente de alcalde Francisco Amoedo Lorenzo, a xefatura das competencias na área de deportes.3º.—Delegar na concelleira e 3ª tenente de alcalde Lorena Domínguez Míguez, a dirección superior dos servizos do Centro Antena e Biblioteca e a xefatura das competencias de xuventude.4º.—Delegar na concelleira María Teresa Cendón Barral, a xefatura das competencias de cultura e asuntos sociais.5º.—A delegación destas competencias comprende as facultades de dirección e xestión, pero non a de resolver mediante actos administrativos que afecten a terceiros, a cal corresponderá a esta Alcaldía.6º.—As delegacións conferidas requirirán para a súa eficacia a aceptación, publicaranse no BOP e darase conta ó Pleno na primeira sesión que celebre.7º.—Os concelleiros delegados, quedan obrigados a informar a esta Alcaldía, a posteriori, da xestión e disposicións que diten, e previamente das decisións de transcendencia, nos termos previstos no artigo 115 do ROF. No non previsto nesta resolución, rexerán a LRBL e o ROF no marco das regras que para as delegacións se establecen nestas normas.” TERCEIRO.—O Pleno da Corporación, na sesión do día 2 de xullo de 2015, adoptou por maioría o seguinte acordo: Dáse conta, polo secretario, da seguinte proposta da Alcaldía: “A Lei de bases de réxime local (LBRL), a Lei de Administración Local de Galicia (LALGA), e o Regulamento de organización e funcionamento das entidades locais (ROF), dispoñen que a existencia da Xunta de Goberno Local será voluntaria nos concellos de menos de 5.000 habitantes, cando así o acorde expresamente o Pleno do Concello. Neste Concello, dende 1985, data en que entrou en vigor a LBRL, sempre existiu unha Xunta de Goberno Local (antes denominada Comisión de Goberno), integrada polos tenentes de alcalde, que ó longo destes anos demostrou a súa eficacia e axilidade para desenrolar do mellor xeito as tarefas diarias de dirección e xestión do Concello. Así mesmo, e de conformidade co disposto no artigo 22 da LRBRL, en relación co artigo 64 da LALGA, 13 e 14 da LRJPAC, e 51, 114-118 do ROF, e co obxecto de axilizar a administración e xestión do Concello, adaptándoa á composición da nova Corporación elixida polo pobo nas pasadas eleccións do 22 de maio, considero que o Pleno do Concello, delegue na Xunta de Goberno local o pleno exercicio de tódalas súas atribucións permitidas legalmente, coa finalidade de fortalecer este órgano de goberno. En consecuencia, propoño ó Pleno a adopción do seguinte Primeiro.—Crear a Xunta de Goberno Local, composta por catro membros e presidida polo alcalde. Segundo.—Delegar na Xunta de Goberno Local o pleno exercicio das seguintes atribucións: 1º Cando se trate de bens inmobles ou de bens mobles que están declarados de valor histórico ou artístico, e non están previstas no presuposto.2º Cando estando previstas no presuposto, superen os mesmos porcentaxes e contías indicados para as adquisicións de bens. - As demais que expresamente lle confiran as leis. Terceiro.— Publicar este acordo no Boletín Oficial da Provincia.” Sometida a votación ordinaria a proposta da Alcaldía, o Pleno da Corporación acorda aprobala, por maioría de SEIS votos a favor, dos concelleiros do PP, e CINCO votos en contra, dos concelleiros de AV e PSdeG-PSOE.- Pazos de Borbén, o 16 de xullo de 2015.—O Alcalde, Andrés Iglesias Rodríguez.